Selli

Selli on küla Jõgeva maakonnas Jõgeva vallas.

Selli küla läbib Onga jõgi.

 Ajalugu 
Selli rüütlimõis kuulus Virumaa Simuna kihelkonna Salla mõisa alla. Simuna kihelkonna Selli vallas oli 1867. aastal 85 meeshinge. 1893 liideti Salla vallaga.

Selli mõisast eemal paiknes Selli asundus (18. sajandi Ludwig August Mellini kaardil Sellikülla) ehk Kalalinn.

1929. aasta 1. aprillist eraldati Selli küla Virumaa Salla vallast ja liideti Järvamaa Liigvalla vallaga.Vabariigi Valitsuse 17. augusti 1928 a. otsus Virumaa Salla vallast Selli küla eraldamiseks ja liitmiseks Järvamaa Liigvalla vallaga. Riigi Teataja. Nr. 71, Art. 444, 31. august 1928

Sügisel 1936 esitasid Järvamaa Liigvalla valla alla kuulunud Selli küla ja Vägeva aleviku elanikud palve, et neid Tartumaa Vaimastvere valla alla kuuluvaks arvataks.Postimees 23.11.1936, Nr. 317, lehekülg 6.

1933 ja 1934 toimusid Vidriku talus (tänapäeval Vägeva külas) piiblinädalad. Piiblinädalaid juhatas Berliini linnamisjoni inspektor Erich Schnepel.Postimees 17.05.1933 nr. 114 lk. 5Postimees 16.08.1933 nr. 190 , lk. 5Postimees 14.07.1934 nr. 189 lk. 4Postimees 08.08.1934 nr. 214 , lk. 7 Vidriku talu õuel tähistati 17. oktoobril 2009 Jõgeva valla ja Rapla linna aukodaniku Linda Rausi sajandat sünniaastapäeva. Vidriku talule kuuluva eluhoone ühes ruumis tegutses ka raamatukogu, mis koliti 1957. aastal Vägevale.

Selli külas (Vägeva raudteejaama lähedal, tänapäeva Luige karjääri lähedal asuva "Sopi kinnistu" kirdenurgasSopimetsa maardlasse plaanitakse veel üht karjääri, Toomas Reinpõld, Vooremaa 28.04.2009) oli vesiveskiSelli veski Vägeva jaama lähedal, Simuna khk, Eesti Rahva Muuseum: Fotokogu, pilt, ERM Fk 510:19Selli jõgi, Eesti Rahva Muuseum: Fotokogu, ERM Fk 327:4 kuhu pääses Selli kooli juurde viivat teed pidi. Samas veskis töötas 20. sajandi algul ka saeveski kus lõigati palkidest laudu.

13. septembril 1945 moodustati Vaimastvere valla koosseisus Kõola külanõukogu ja Selli külanõukogu, mis 1954 liideti Pedja külanõukoguga. 1979. aastal Pedja külanõukogu likvideeriti.Riigi Teataja: Jõgeva valla arengukava 2002–2005 kinnitamine, Jõgeva Vallavolikogu määrus KO 2002, 64, 1431, Vastu võetud 12.07.2002 nr 13

Vaata ka
Selli kool
Onga jõgi
Luige karjäär
Vägeva
Villakvere

 Viited 

Kategooria:Jõgeva vald
Kategooria:Jõgeva maakonna külad